stanford-oval/wikipedia huggingface dataset:
רדוקטיו אד היטלרום

סטיקר על עמוד בניו יורק: "הנאצים והקו קלוקס קלאן מצביעים למפלגה הרפובליקנית, גם את/ה?"
רדוקטיו אד היטלרום (מלטינית: Reductio ad Hitlerum) או ארגומנטום אד היטלרום (מלטינית: argumentum ad Hitlerum) הוא כשל לוגי שעיקרו דחיית או קביעת טיעון אך ורק על יסוד העובדה שאדולף היטלר או המפלגה הנאצית תמכו ברעיון או בטיעון זה. לדוגמה: "היטלר האמין באיגניקה, פלוני מאמין באיגניקה, ולכן פלוני הוא נאצי".
כשל זה נוצר על רקע נטייתם של רבים לפסול כל רעיון המזוהה עם היטלר או המפלגה הנאצית, על אף שעובדה זו לבדה עדיין אינה הופכת את הרעיון לפסול או שגוי. המונח נטבע לראשונה על ידי הפילוסוף לאו שטראוס, מאוניברסיטת שיקגו. רדוקטיו אד היטלרום מבוסס על הטיעון הלוגי המוכר "רדוקטיו אד אבסורדום", שפירושו הוכחה בדרך השלילה, אשר אומר כי הניסיון להוכיח את הטענה הנדחית מוביל בהכרח לסתירה. במקרה הזה הסתירה היא הייחוס של הרעיון להיטלר.
שטראוס מנסח את הכלל בספרו "הזכות הטבעית וההיסטוריה" משנת 1953 כך:
במעקב אחר תנועה זו לקראת סופה נגיע באופן בלתי נמנע לנקודה שמעבר לה מוחשכת הזירה בצלו של היטלר. לרוע המזל, יש צורך לומר שבבדיקה שלנו עלינו להימנע מן הכשל שבעשורים האחרונים שימש לעיתים קרובות כחלופה לרדוקטיו אד אבסורדום: הרדוקטיו אד היטלרום. השקפה אינה מופרכת פשוט מתוקף העובדה שהיטלר החזיק בה.
ראו גם

כשל גנטי
רדוקטיו אד אבסורדום
אשמה בגלל קרבה
חוק גודווין
הערות שוליים

↑  John Glad, History, Eugenics, And The Jews, The Jewish Press, October 6, 2014
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
יער

ערך זה עוסק בצורת נוף. אם התכוונתם למשמעות אחרת, ראו .
יער של עצי צפצפה רעדנית בנבאדה
מפת העולם המציינת את אחוז השטח המיוער בכל ארץ
יער נשיר בדנמרק
יער של עצי מחט בקנדה
יער הביאלובייסקה
יער גשם טרופי באמזונאס.
יער בוושינגטון
יַעַר הוא שטח טבעי בעל מערכת אקולגית מפותחת ביותר, שבו יש צפיפות גבוהה של עצים, שיחים ודשאים אחרים יערות נפוצים בכל האזורים הרטובים של יבשות כדור הארץ, מלבד אנטארקטיקה. כיום, כ-39 מיליון קמ"ר (פחות משלושים אחוז מהשטח היבשתי של פני כדור הארץ) הם יערות, אך שטח זה קטן בהתמדה בעקבות כריתת עצים.
חשיבות היערות

יערות מכילים בדרך כלל מספר גדול של עצים הצומחים בגבהים שונים, עם צמחייה נמוכה בקרקעית היער. יער בצורתו הטבעית הוא בית גידול למינים רבים של בעלי חיים וצמחים, בהם מינים רבים הנמצאים בסכנת הכחדה שנפוצים רק ביערות מסוימים, והריסת היער גורמת להכחדתם.
העצים ביער קולטים מהאוויר דו־תחמוצת הפחמן ופולטים חמצן, ובכך עוזרים לאיכות האוויר על כדור הארץ. משום כך, מכונים לעיתים יערות 'ריאות ירוקות'.
תקשורת בין עצי היער

בעזרת פטריות היוצרות מיקוריזה (תהליך סימביוטי בין הפטריות לצמח) על גבי או בתוך שורשי העצים, מתקיימת תקשורת בין עצי היער השונים. בתמורה לעמילן, ליפידים וחלבונים שמייצר העץ בתהליכי פוטוסינתזה, נושאות הפטריות בשורשיו אותות ומסרים כימיים ברשת השורשים המסועפת בין פרטי היער ובכך מאפשרות קיצור זמן תגובת העצים לאיומים והתגוננות משינויים בסביבה. כמו כן מסייעות הפטריות, בתגובת לאותות מצוקה או צורך, בהסעת חומרים נדרשים בין העצים השונים לבין עצמם. רשת תקשורת זו, ידועה גם בכינויה הלא רשמי wood wide web מאפשרת את קיום היער כמבנה מגיב לתנאים ובכך תרומתה לשרידותו כמערכת.
סוגי יערות ותפוצה

ישנם סוגים שונים של יערות, כשכל סוג שונה מהאחר בכמות המשקעים, בעלי החיים, אקלים וסוגי העצים והצמחייה בו.
סוגי יערות עיקריים:
יער גשם טרופי ויער גשם ממוזג.
יערות מחטים. נפוץ בעיקר בארצות בעלות אקלים קר.
יער גשם טרופי יבש.
יער ירוק עד ויער נשיר.
יערות מותאמים לאקלים ולמזג האוויר באזור.
שמירה על יערות

בגלל כריתת עצים רבה שכתוצאה ממנה הולכים ונעלמים יערות ומיני בעלי חיים רבים מכדור הארץ, מדינות רבות חוקקו חוקים שמונעים או מגבילים כריתת עצים.
לחלק מהיערות ישנם יערנים שתפקידם להשגיח שאנשים לא מבעירים אש במקומות אסורים, ולא מזיקים לעצים. יערות יכולים להינזק על ידי שריפות, כריתת עצים, גשם חומצי וזיהום.
היער העתיק בעולם

בכתב העת Journal of the Geological Society, דווח ב-2024 על מציאת יער המאובנים העתיק ביותר בעולם, שנמצא בצפון דבון ובמערב סומרסט שבדרום-מערב אנגליה. העצים, בני כ-390 מיליון שנה עתיקים בכ-4 מיליון שנים יותר מגילם של העצים שהתגלו במדינת ניו יורק, ונחשבו עד כה לעתיקים ביותר.
יערות בישראל

בכשישה אחוזים משטח ישראל ננטעו חורשת נטע אדם של אורנים. החורשות בישראל הם יערות נטע אדם, לאחר שבמשך מאות שנים בוראו מרבית שטחי היער והחורש הטבעי בארץ ישראל לצורך פינוי שטחים לחקלאות ולמרעה, ולניצול עצי יער כחומר גלם לבנייה והסקה.
ברבות השנים, התגלתה שתילת האורנים בארץ ישראל כטעות חמורה. האורנים אינם שורדים בגלל תנאי היובש הקשים בארץ, ופוגעים במערכת האקולגית הטבעית.
גלריה

אייל קנדי
דוב שחור אמריקאי
פסיון מצוי
נץ מצוי
גדרון
סנאי אדום
ראו גם

יער גשם
ייעור
יער קהילתי
שריפת ביומסה
הערות שוליים

↑  קרן צוריאל הררי, העצים מחבקים את עצמם, באתר כלכליסט, 24 בנובמבר 2016
↑  Peter Wohlleben
 פטר וולבן, החיים הנסתרים של העצים, ישראל: אסיה, 2015
↑  גליליאו צעיר, ‏היער הנעלם, באתר "הידען", 9 בספטמבר 2014
↑  יוגב ישראלי, העתיק בעולם: נחשף יער בן 390 מיליון שנה באנגליה, באתר ynet, 11 במרץ 2024
| --- | --- |
בקרת זהויות :  NLI: 987007545861405171  BNE: XX525826  BnF: cb119314375 (data)  GND: 4064354-2  HDS: 007849  LCCN: sh85050707  NDL: 00571104  NKC: ph115123 
קרני שמש ביער
יער ירושלים
פפין הגוץ

פפין השלישי או הצעיר (בלטינית: Pippinus Iunior‏; 714 – 24 בספטמבר 768), הידוע גם כפפין הגוץ, היה מאיורדומוס (הממונה על הארמון) ולאחר מכן שליט הפרנקים משנת 751 עד למותו בשנת 768. המלך הראשון לשושלת הקרולינגית. בנו הצעיר של קרל מרטל ("הפטיש"), ואביו של קרל הגדול. הוא היה השלישי שנשא את השם "פפין" בביתו, אחרי פפין הזקן ופפין האמצעי, ונודע בשל כך כ"צעיר". הכינוי "הגוץ" החל להופיע עבורו ברשומות במאה ה-12.
הערות שוליים

↑  איינהרד, חיי קרל הגדול, תרגום יצחק חן, נספח א: קרל הגדול והמזרח, עמ' 108–109
| השושלת הקרולינגית |
| --- | --- | --- |
| שבט פפין | פפין הזקן (580–640) • גרימואלד הזקן (616–656) • כילדברט המאומץ (מת ב-662) |  |
| שבט ארנולף | ארנולף ממץ (582–640) • כלודולף ממץ (מת ב-696 או 697) • אנסגיזל (מת לפני 679) • פפין האמצעי (635–714) • גרימואלד הצעיר (מת ב-714) • דרוגו משמפאן (670–708) • תאודואלד (708–741) • כילדברנד הראשון (מת ב-743 או 751) |  |
| השושלת הקרולינגית | קרל מרטל (686–741) • קרלומן (מת ב-754) • פפין הגוץ (714–768) • קרלומן הראשון (751–771) • קרל הגדול (מת ב-814) • לואי החסיד (778–840) |  |
| לאחר הסכם ורדן (843) | לותאר הראשון (795–855) • קרל הקירח (קרל השני) (823–877) • לואי הגרמני (לואי השני) (804–876) |  |
| --- | --- |
בקרת זהויות :  NLI: 987007322051705171  PLWABN: 9810689222905606  BNC: 000621937  BnF: cb119958511 (data)  BPN: 58722899  GND: 118594540  ISNI: 0000 0001 0476 4815  LCCN: n84128337  NKC: jx20060322008  NTA: 070934460  RERO: 02-A000134165  SNAC: w60m30r1  SUDOC: 028043758  VcBA: 495/132178  VIAF: 264661907   WorldCat (עם VIAF): 264661907 
פפין הגוץ, ציור מהמאה ה-12
המנסרה

| --- | --- |

המנסרה במכתש רמון
 מידע כללי
 גובה:  529 מ' 
 מדינה:  ישראל 
 מיקום:  הנגב, ישראלישראל
 קואורדינטות:  30°36′58″N 34°50′21″E﻿ / ﻿30.616194°N 34.839183°E﻿ / 30.616194; 34.839183
  מפת מיקום  מפה דינמית   (למפת צפון הנגב מוגדלת) המנסרה(למפת צפון הנגב רגילה) המנסרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המנסרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המנסרה  he המנסרהhe המנסרהמפת  __ מצפה רמון (in English: Mitzpe Ramon) [‌דרום הנגב‌]מכל הצדדים: __ מועצה אזורית רמת הנגב (in English: Ramat HaNegev Regional Council) tabBackground:;tabBorder:#aaa;defaultTab:0;
 
המנסרה (נקרא בטעות גם: הנגרייה) היא גבעה במכתש רמון המכוסה עמודי קוורציט בצורת מנסרות, ולהן צורה בעלת ארבע, חמש או שש פאות. גבעת המנסרה נמצאת כ-3 קילומטרים ממזרח למצפה רמון.
המנסרות נוצרו כתוצאה מסדקים שנוצרו בסלע הקוורציט בתהליך התקררותו. חלק מהמנסרות נשברו לאורך השנים והן מכסות כיום את הגבעה.
גבעת המנסרה נמצאת כ-600 מטרים ממערב לכביש 40 ומוביל אליה שביל עפר נגיש לכל רכב היוצא מכביש 40. שביל צף נבנה כדי למנוע פגיעה במנסרות והוא מוביל אל ראש הגבעה. השביל מוקדש לזכרו של סרן גדי ערן, גאולוג שנפל במלחמת שלום הגליל.
גאולוגיה

בעבר היה אזור גבעת המנסרה מורכב מאבן חול. בשלב מסוים בהיסטוריה הגאולוגית הגיע מחדר מגמטי קרוב לשכבות אבן החול וחימם אותן. אבן החול שהתחממה "נאפתה", הותמרה, והפכה לסלע קוורציט קשה. לאחר התקררות הגוף המגמטי התקררו גם סלעי הקוורציט. בתהליך הקירור נוצר סידוק בסלעי הקוורציט, והן קיבלו צורת מנסרות בעלות 4–6 פאות, בתהליך דומה לתופעת הסידוק בסלעי בזלת (למשל בבריכת המשושים).
כאשר נחשף מכתש רמון נסחפו השכבות הרכות שכיסו את הגבעה. שכבות רכות שהיו מסביב לשכבת הקוורציט הקשה נסחפו גם כן והמנסרה נותרה כגבעה כפי שהיא מוכרת היום.
ישנן שתי סברות לגבי הגוף המגמטי שחימם את האזור. ההשערה הראשונה הייתה שמדובר בסיל או דייק אשר חדרו לאזור וחיממו את אבן החול. עקבות של מחדרים כאלה נמצאו למרגלות הגבעה ובסביבתה הקרובה. ההנחה היא כי המגמה התקררה והוחלפה לקאוליניט אותו ניתן למצוא כשכבה בהירה למרגלות הגבעה ובסביבתה.
ההשערה שנייה היא שתהליך החימום התרחש על ידי גוף מגמטי גדול אשר חדר מתחת לפני השטח. בעוד שמחדרים כמו דייק וסיל גורמים בדרך כלל להתמרה בשטח מצומצם מאוד, חדירת גוף מגמטי גדול יכול להסביר את אספקת החום לגבעה כולה. מחקר שנערך בשנת 2020 בדק את המגנטיות באזור הגבעה ומצא עדויות להימצאות גוף מגמטי ברדיוס של כ-180 מטרים ובעומק של כ-10 מטרים מתחת לפני השטח.
הגבעה

במהלך השנים נפגעו ונשברו חלק ממנסרות הקוורציט על ידי מטיילים שצעדו על הגבעה. כדי להגן על המנסרות נבנה שביל צף העשוי פלסטיק ממוחזר בו ניתן לעלות אל ראש הגבעה.
בשל מראה המנסרות המפוזרות ברחבי הגבעה נקרא האתר לפעמים בטעות "הנגרייה", אולם שם זה אינו נכון.
במכתש רמון קיימות מספר מנסרות נוספות, ביניהן המנסרה הלבנה מול גבעת געש, המנסרה המזרחית בגבעת ארדון, והמנסרה המערבית מול מעבר רמון.
גלריה

השביל הצף המוביל לראש הגבעה
עמודי המנסרה
המנסרה הלבנה מול גבעת געש במכתש רמון
המנסרה הלבנה
לקריאה נוספת

עמיר אידלמן וליאור אנמר, אתרים גאולוגיים בישראל, 2014, עמ' 260–262.
הערות שוליים

↑  עמיר אידלמן וליאור אנמר, אתרים גאולוגיים בישראל, עמ' 262
↑  אורי שטאובר, רועי גרנות, מקור החום במנסרת הקוורציט, מכתש רמון המרכזי, 2020
↑  עמנואל מזור ושלמה שובאל, מכתש רמון כמוזיאון גאולוגי בגודל טבעי, כנס החברה הגאולוגית 1987
מקרא: (1) מעלה העצמאות, (2) "המנסרה", (3) "קיר האמוניטים" - מאובנים מתק' הטורון, (4) שן רמון - סלע מחדר מגמתי, (5) הר ארדון, (6) הר גמל, (7) "גבעת געש" - בזלת, (8) הר ערוד - בזלת, (9) "קניון הפריזמות" - משושי בזלת.
המפקד העליון

מפקד עליון (באנגלית: Commander-in-chief או Supreme commander) הוא האדם המפעיל שליטה ובקרה עליונות על צבא או כוח מזוין. כמונח טכני מתייחסת הסמכות ליכולות ביצועיות צבאיות שניתנות להנהגה של מדינה, ראש מדינה, ראש ממשלה או נבחר ציבור ייעודי אחר.
הגדרה

תפקידו ותוארו הפורמלי של שליט המפקד על הכוחות המזוינים נובעים מאימפרטור המלוכה הרומית, הרפובליקה הרומית והאימפריה הרומית.
באנגלית שימש המונח Commander-in-chief לראשונה במהלך מלחמת האזרחים האנגלית. ראש מדינה של מדינה, מונרכיה או רפובליקה, מחזיק בדרך כלל בתפקיד המפקד העליון, גם אם הכוח הביצועי האפקטיבי מוחזק על ידי ראש הממשלה. בשיטת ממשל פרלמנטרית, הרשות המבצעת תלויה בסופו של דבר ברצון הרשות המחוקקת, אף על פי שהמחוקק אינו נותן פקודות ישירות לכוחות המזוינים ולא שולט בצבא בשום מובן מבצעי. גם מושלים כלליים ומושלים קולוניאליים מתמנים לרוב למפקדים העליונים של הכוחות הצבאיים בשטחם.
המונח משמש גם לקציני צבא המחזיקים בכוח ובסמכות ביצועית צבאית, לא תמיד באמצעות דיקטטורה, ובכפוף (בדרך כלל) לראש מדינה (ראו גנרליסימו). המונח משמש גם לקצינים המחזיקים בסמכות על אגף צבאי בודד או בתוך זירה מסוימת.
ראשי מדינות כמפקדים עליונים

ראש מדינה משמש כמפקד על העליון של הכוחות המזוינים במדינתו לרוב בשתי צורות:
נשיא המשמש כראש הרשות המבצעת בעל מנדט פוליטי לקבל החלטות בשיקול דעת, לרבות פיקוד על הכוחות המזוינים.
ראש מדינה טקסי (מונרך במונרכיה חוקתית או נשיא ברפובליקה פרלמנטרית) עם סמכויות רשמיות בהחלטות על הכוחות המזוינים, הפועלים בנסיבות רגילות על פי ייעוץ חוקתי של בכירים בעלי המנדט הפוליטי לקבל החלטות כאלו.
ראשי מדינות כמפקדים עליונים > אלבניה

על פי חוקת הרפובליקה האלבנית, נשיא אלבניה הוא המפקד העליון של הכוחות המזוינים של אלבניה.
ראשי מדינות כמפקדים עליונים > ארגנטינה

לפי חלק II, פרק III, סעיף 99, סעיפים קטנים 12, 13, 14 ו-15 לחוקת ארגנטינה, נשיא ארגנטינה הוא "המפקד העליון של כל הכוחות המזוינים של האומה". כמו כן נקבע כי הנשיא רשאי להעניק משרות או דרגות לקצינים בכירים בכוחות המזוינים, ולהכריז מלחמה ולהורות על פעולות תגמול בהסכמה ובאישור של הקונגרס הלאומי הארגנטינאי.
משרד ההגנה הוא המחלקה הממשלתית המסייע ומשרת את הנשיא בניהול הכוחות המזוינים (הצבא, הצי וחיל האוויר).
ראשי מדינות כמפקדים עליונים > אוסטרליה

בפרק II של סעיף 68, שכותרתו "פיקוד על כוחות הצי והצבא", חוקת אוסטרליה קובעת כי:
הפיקוד העליון על כוחות הצי והצבא של חבר העמים נתון בידי המושל הכללי כנציג המלך.
המקור באנגלית
The command in chief of the naval and military forces of the Commonwealth is vested in the Governor-General as the King's representative
אולם בפועל המושל הכללי אינו ממלא חלק פעיל במבנה הפיקוד של כוחות ההגנה של אוסטרליה, וממשלת אוסטרליה (בראשות ראש הממשלה) שולטת בהם דה פקטו. שר ההגנה ושרים כפופים נוספים מפעילים שליטה זו באמצעות ארגון ההגנה האוסטרלי. סעיף 8 לחוק ההגנה 1903 קובע:
לשר תהיה השליטה והניהול הכלליים של כוחות ההגנה, והסמכויות הנתונות למפקד כוחות ההגנה, למפקד הצי, למפקד הצבא ולמפקד חיל האוויר מכוח סעיף 9, והסמכויות המוקנות במשותף למזכיר ולמפקד כוחות ההגנה מכוח סעיף 9א יופעלו בכפוף ובהתאם לכל הוראת השר.
המקור באנגלית
The Minister shall have the general control and administration of the Defence Force, and the powers vested in the Chief of the Defence Force, the Chief of Navy, the Chief of Army and the Chief of Air Force by virtue of section 9, and the powers vested jointly in the Secretary and the Chief of the Defence Force by virtue of section 9A, shall be exercised subject to and in accordance with any directions of the Minister.
ראשי מדינות כמפקדים עליונים > ברבדוס

על פי חוקת ברבדוס, נשיא ברבדוס הוא המפקד העליון של כוחות ההגנה של ברבדוס. בין 1966 ל-2011, מקבלת העצמאות עד למעבר לשיטה רפובליקנית, הייתה המונרכית של ברבדוס, המלכה אליזבת השנייה, ראש כוחות ההגנה, עם המושל הכללי של ברבדוס כמשנה למלך. הנשיא אימץ את הסמכויות הללו.
ראשי מדינות כמפקדים עליונים > בלארוס

נשיא בלארוס הוא המפקד העליון של הכוחות המזוינים של בלארוס (בבלארוסית: Галоўнакамандуючы Узброенымі Сіламі Рэспублікі Беларусь). למפקד יש מדים רשמיים כיאה לדרגה, אותם לובש הנשיא באירועים ובטקסים רשמיים הקשורים לצבא. תפקיד המפקד העליון נקבע בסעיף 28 של חוקת בלארוס, הקובע כי יש לו סמכות "למנות ולפטר את הפיקוד העליון של הכוחות המזוינים של בלארוס".
ראשי מדינות כמפקדים עליונים > בלגיה

סעיף 167 לחוקת בלגיה קובע את המלך כמפקד העליון. בפועל, ראש ההגנה הוא ראש ומפקד הכוחות המזוינים של בלגיה. הוא כפוף ישירות לשר ההגנה ואחראי על הייעוץ לשר, על יישום מדיניות הביטחון ועל ניהול המשרד.
ראשי מדינות כמפקדים עליונים > בוסניה והרצגובינה

על פי חוקת בוסניה והרצגובינה, נשיאות בוסניה והרצגובינה היא המפקד העליון של הכוחות המזוינים של בוסניה והרצגובינה. בזמני שלום, המפקד העליון מפעיל את פיקודו באמצעות שר ההגנה. במלחמה ובמקרים בהם שר ההגנה אינו ממלא פקודות מבצע המפקד העליון את תפקידו ישירות באמצעות ראש המטה המשותף.
ראשי מדינות כמפקדים עליונים > ברזיל

סעיף 142 של חוקת ברזיל קובע כי הכוחות המזוינים של ברזיל נמצאים תחת פיקודו העליון של נשיא הרפובליקה.
ראשי מדינות כמפקדים עליונים > ברוניי

סולטאן ברוניי הוא המפקד העליון של הכוחות המזוינים המלכותיים של ברוניי.
ראשי מדינות כמפקדים עליונים > קנדה

סמכויות הפיקוד העליון על הכוחות הקנדיים נתונות למונרך הקנדי, והן מואצלות למושל הכללי של קנדה, המשתמש גם בתואר המפקד העליון. בתפקיד זה זכאי המושל הכללי למדים של גנרל, עם סמל המשרה וצמת חפתים מיוחדים משמשים כסמל דרגה.
לפי האמנה החוקתית, הסמכויות המיוחדות של הכתר על הכוחות המזוינים והסמכויות החוקתיות כמפקד עליון מופעלות בעצת ראש הממשלה ושאר חברי הקבינט. על פי חוק ההגנה הלאומית, שר ההגנה הלאומית אחראי בפני הפרלמנט של קנדה על כל הנושאים הקשורים להגנה הלאומית ולכוחות המזוינים של קנדה. בתיאוריה, המושל הכללי יכול להשתמש בסמכויותיו כמפקד עליון כדי לעצור ניסיונות להשתמש בכוחות הקנדיים באופן בלתי חוקתי, אם כי זה מעולם לא התרחש וסביר להניח שמהלך כזה יהיה שנוי במחלוקת רבה.
ראשי מדינות כמפקדים עליונים > קרואטיה

על פי חוקת קרואטיה, נשיא קרואטיה הוא המפקד העליון של הכוחות המזוינים של קרואטיה. בזמני שלום המפקד העליון מפעיל את פיקודו באמצעות שר ההגנה. במלחמה ובמקרים בהם השר אינו ממלא פקודות הוא מפקד על הכוחות באמצעות ראש המטה הכללי.
ראשי מדינות כמפקדים עליונים > צ'כיה

לפי סעיף 63(1)(ג) לחוקה, נשיא צ'כיה הוא המפקד העליון של צבא צ'כיה, והוא ממנה ומקדם גנרלים לפי סעיף 63(1)(ו). הנשיא זקוק לחתימה נגדית של ראש הממשלה לקבלת החלטות הנוגעות להוראות הנ"ל לפי סעיפים 63(3–4), אחרת הן אינן תקפות. ראש הממשלה רשאי להאציל לשרים אחרים את הזכות לחתום נגד החלטותיו של הנשיא. האחריות הפוליטית על הכוחות המזוינים מוטלת על הממשלה, אשר בסעיף 67 מוגדרת כ"גוף העליון של הכוח הביצועי". על פי סעיפים 39 ו-43, על הפרלמנט הצ'כי לתת הסכמה להוצאת כוחות צבא אל מחוץ לשטח הרפובליקה.
משרד ההגנה הוא הסמכות המרכזית של מינהל המדינה לבקרת הכוחות המזוינים. הניהול השוטף בפועל נתון לראש המטה הכללי.
ראשי מדינות כמפקדים עליונים > דנמרק

תפקידו של המונרך הדני כראש הצבא נטועה עמוק במסורת ובהיסטוריה של דנמרק. בעוד חוקת 1953 אינה קובעת במפורש את המונרך כמפקד העליון, הדבר משתמע ממנה, בהתחשב בהוראה הכללית בסעיף 12 ובנוסח הספציפי יותר של סעיף 19(2): "למעט למטרות הגנה מפני התקפה מזוינת על הממלכה או הכוחות הדנים, המלך לא ישתמש בכוח צבאי נגד כל מדינה זרה ללא הסכמת הפולקטינג. כל אמצעי שינקוט המלך בהתאם להוראה זו, יוגש מיד לפולקטינג".
עם זאת, בקריאת החוקה הדנית חשוב לזכור ש"המלך" בהקשר זה מפורש על ידי משפטנים דנים כ"ממשלה" (המורכבת מראש הממשלה ושרים אחרים). פירוש זו נובע מסעיפים 12–14, הקובעים כי הסמכויות הנתונות למלך ניתנות להפעלה רק באמצעות שרים, האחראים לכל המעשים. לפיכך, הממשלה למעשה מחזיקה בסמכות הפיקוד העליונה המרומזת בסעיפים 12 ו-19(2).
חוק ההגנה הדני (בדנית: Forsvarsloven) קובע בסעיף 9 את שר ההגנה כסמכות העליונה בתחום כוחות ההגנה של דנמרק. תחת השר עומד ראש ההגנה, קצין הצבא המקצועי הבכיר בראש פיקוד ההגנה, המפקד על הצבא, הצי, חיל האוויר ויחידות נוספות שאינן כפופות ישירות למשרד ההגנה.
ראשי מדינות כמפקדים עליונים > מצרים

במצרים, נשיא הרפובליקה נושא בתואר הטקסי של המפקד העליון של צבא מצרים. חבר בממשלה, בדרך כלל שר ההגנה, הוא המפקד העליון בפועל של הכוחות המזוינים. הנשיא הוא היחיד המסוגל להכריז מלחמה. למעט מוחמד מורסי, שכיהן לזמן קצר כנשיא בין השנים 2012–2013, כל נשיאי מצרים היו קציני צבא לשעבר. במלחמת יום הכיפורים מילא הנשיא אנואר סאדאת תפקיד מרכזי בכל רובדי תכנון המלחמה, והיה גם בפועל המפקד העליון של הכוחות המזוינים. הוא נתן פקודות ישירות למפקדים מהמטה במהלך המלחמה, והחזיק בתארים פילדמרשל של הצבא, מרשל חיל האוויר וכוחות ההגנה האווירית ואדמירל חיל הים. סאדאת נהג ללבוש לעיתים קרובות את מדי הצבא שלו, אך הבא אחריו בתפקיד, חוסני מובארכ, נטש מסורת זו.
ראשי מדינות כמפקדים עליונים > פינלנד

על פי החוקה הפינית, נשיא פינלנד הוא המפקד העליון של כל כוחות ההגנה של פינלנד. בפועל הפיקוד והשליטה היומיומיים נמצאים בידי ראש ההגנה ומפקד משמר הגבול הפיני. המינהל הכלכלי של כוחות ההגנה הוא באחריות משרד ההגנה, ולפי סעיף 31 תפקידו של הנשיא להחליט על:
העקרונות העיקריים של ההגנה הצבאית על המדינה
עקרונות ביצוע ההגנה הצבאית
ענייני פיקוד צבאי אחרים בעלי חשיבות רחבה לפעילות הצבאית או למערכת הצבאית
כל נושא פיקוד צבאי אחר שהוא רוצה להחליט עליו
מאז הרפורמה החוקתית של 2000, לשר ההגנה יש את הזכות להיות נוכח כאשר הנשיא משתמש בסמכויות הפיקוד שלו, אלא אם העניין מעורר דאגה מיידית. בשאלות בעלות חשיבות אסטרטגית, אותה זכות שמורה גם לראש הממשלה לפי סעיף 32.
הנשיא ממנה ומקדם קצינים ומחליט על גיוס חיילי מילואים ועל גיוס כוחות ההגנה לפי סעיף 40 לחוקה. אם הפרלמנט נמצא בפגרה בעת קבלת ההחלטה על הגיוס, יש לכנס אותו מיד.  הכרזות על מצב חירום (בפינית: valmiustila) ומצב מלחמה (puolustustila) מוכרזים בצו נשיאותי שניתן לאחר הצעת הממשלה ומוגש לאחר מכן לאישור הפרלמנט. במצב חירום יש לנשיא את הזכות להעביר את תפקיד המפקד העליון לאזרח פיני אחר.
ראשי מדינות כמפקדים עליונים > צרפת

בצרפת נשיא הרפובליקה מוגדר כ"ראש הצבאות" (בצרפתית: Chef des Armées) לפי סעיף 15 לחוקה. לכן נושא המשרה הוא הסמכות המבצעת העליונה בענייני הכוחות המזוינים של צרפת. סעיף 16 מספק לנשיא סמכויות חירום נרחבות.
עם זאת, בשל המשטר החצי-נשיאותי המונהג במדינה, לראש ממשלת צרפת יש גם סמכויות חוקתיות מרכזיות לפי סעיף 21: "הוא יהיה אחראי על הביטחון הלאומי" ויש לו "סמכות לקבוע תקנות ולבצע מינויים לתפקידים אזרחיים וצבאיים".
ראשי מדינות כמפקדים עליונים > צרפת > לפני 1958

מאז שלטונו של לואי הארבעה עשר צרפת הייתה ריכוזית מאוד. לאחר שהביסו אצילים מקומיים העוסקים במלחמה, שמרו מלכי צרפת על כל הסמכות בעזרת ראשי ממשלה כמו הקרדינלים מאזארן ורישלייה.
המהפכה הצרפתית העבירה את הסמכות העליונה למלך (בהקשר של המונרכיה החוקתית), לאחר מכן לוועד לשלום הציבור במהלך הוועידה הלאומית ומאוחר יותר לדירקטורט, לפני שהוחזר לידיו של הקונסול נפוליאון בונפרטה, לימים הקיסר נפוליאון הראשון, לבדו.
הרסטורציה הצרפתית החזירה את הסמכות למלך, תחילה במונרכיה אבסולוטית, אחר כך המונרכיה של יולי החוקתית של לואי פיליפ, לפני שזו הופלה על ידי הרפובליקה השנייה ומאוחר יותר הקיסרות השנייה של נפוליאון השלישי.
הרפובליקה השלישית שלאחר מכן הייתה רפובליקה פרלמנטרית והסמכות הצבאית בה הייתה בידי נשיא מועצת השרים, ראש הממשלה, על אף שהנשיא, ראש המדינה, שמר על סמכויות טקסיות. במהלך מלחמת העולם הראשונה בלטו ביקוריו הרבים בשוחות של המדינאי המבוגר ז'ורז' קלמנסו, והם הרשימו את החיילים שזיכו אותו בכינוי אבי הניצחון (בצרפתית: Le Père de la Victoire).
במהלך מלחמת העולם השנייה נטל המרשל פיליפ פטן את השלטון והחזיק בסמכות העליונה בצרפת של וישי, מדינת בובה של גרמניה הנאצית, בעוד הגנרל שארל דה גול, שפעל מטעם המשטר הקודם, ייסד את צבא צרפת החופשית והחזיק בסמכות העליונה עליהם לאורך כל המלחמה.
הרפובליקה הרביעית קצרת הימים שהוקמה לאחר המלחמה הייתה פרלמנטרית, והוחלפה ברפובליקה החמישית הנוכחית שהנהיגה משטר חצי-נשיאותי.
ראשי מדינות כמפקדים עליונים > הודו

המפקד העליון של הכוחות המזוינים של הודו הוא הסמכות הפיקודית העיקרית של הכוחות המזוינים של הודו, והוא נתון לראש המדינה, נשיא הרפובליקה של הודו, בהתאם לסעיף 53 לחוקת הודו.
הנשיא מפעיל פיקוד עליון בהתאם לחוק. כמפקד העליון יש לו את הסמכות להכריז מלחמה, בכפוף לאישור הפרלמנט ההודי. המפקד העליון ממנה גם את ראשי כל זרוע של הכוחות המזוינים וכן את יו"ר ועדת ראשי המטות בעצת שר ההגנה.
בעוד שהחוקה מגדירה את הנשיא כמפקד דה יורה, סמכות הפיקוד המבצעת מופעלת דה פקטו על ידי ראש הממשלה ומועצת השרים שלו.
ב-15 באוגוסט 1947 הופקד כל מטה תחת המפקד העליון שלו. בשנת 1955 הוגדרו שלושת ראשי המטות מחדש כראש מטה הצבא (דרגת גנרל), ראש מטה הצי (דרגת תת אדמירל) וראש המטה האווירי (דרגת מרשל אוויר), כשהנשיא הוא המפקד העליון. ראש מטה הצבא הועלה לדרגת מרשל מפקד אוויר ב-1965 וראש מטה הצי הועלה לדרגת אדמירל ב-1968. החל מה-1 בינואר 2020 מדווחים כל שלושת ראשי המאות לראש מטה ההגנה החדש.
ראשי מדינות כמפקדים עליונים > איראן

לפני 1979, השאה היה המפקד העליון בפרס. לאחר המהפכה האיראנית והקמת הרפובליקה האסלאמית מונה נשיא איראן בתחילה למשרה זו, כאשר אבולחסן בני-סדר הוא הראשון בתפקיד זה. עם זאת, בני-סדר הודח ב-22 ביוני 1981 ותפקיד המפקד העליון של הכוחות המזוינים של איראן הוענק למנהיג העליון של איראן.
ראשי מדינות כמפקדים עליונים > אירלנד

המפקד העליון של כוחות ההגנה האירים הוא נשיא אירלנד, אך בפועל שר ההגנה פועל בשמו ומדווח לממשלת אירלנד. לשר ההגנה מייעצת מועצת הביטחון. כוחות ההגנה מאורגנים תחת ראש המטות, קצין שלושה כוכבים, ומאורגנים בשלוש זרועות: הצבא, השירות הימי וחיל האוויר.
ראשי מדינות כמפקדים עליונים > איטליה

בסעיף 87 קובעת חוקת איטליה כי נשיא הרפובליקה "הוא מפקד הכוחות המזוינים ויושב ראש מועצת ההגנה העליונה שהוקמה על פי חוק, אם כי הכוח הביצועי והאחריות האפקטיבית להגנה הלאומית נמצאת אצל הממשלה שבראשה ראש הממשלה; הנשיא מכריז מלחמה על פי החלטת הפרלמנט".